

BOSNA I HERCEGOVINA 
FEDERACIJA BOSNE I HERCEGOVINE
ZENIČKO-DOBOJSKI KANTON 
OPĆINSKI SUD U ZENICI 
Broj: 43 0 St 263750 25 St 
Zenica, 26.08.2026. godine 


[bookmark: _Hlk82603407][bookmark: _Hlk233890204]	Općinski sud u Zenici, stečajna sutkinja Sanja Pavlić, u stečajnom postupku koji je pokrenut po prijedlogu predlagatelja AURUM TRADE d.o.o. Kakanj, ul. Alije Izetbegovića niz “C”, Kakanj, za provođenje stečajnog postupka nad navedenim društvom, nakon provedenog ročišta 19.05.2026. godine i nastavka ročišta 02.07.2026. godine, kome su prisustvovali privremena stečajna upraviteljica Selma Vranac i direktor društva Božidarka Miladinović, donio je 26.08.2026.godine, sljedeće:
R J E Š E NJ E

Otvara se i zaključuje stečajni postupak nad društvom AURUM TRADE d.o.o. Kakanj, ul. Alije Izetbegovića niz “C”, Kakanj, zbog nepostojanja imovine za namirenje troškova postupka, te se nalaže brisanje ovog društva iz sudskog registra zavedenog pod brojem 43-01-0184-10, a po pravomoćnosti ovog rješenja.

O b r a z l o ž e n j e

	Stečajni dužnik je kao predlagatelj 04.08.2025. godine podnio prijedlog za otvaranje stečajnog postupka. Rješenjem br. 43 0 St 263750 25 St od 17.09.2025. godine određeno je pokretanje prethodnog stečajnog postupka i za privremenu stečajnu upraviteljicu je imenovana Selma Vranac.

	 Da bi utvrdio stečajne razloge iz čl. 6. Zakona o stečaju ( Sl. novine F BiH, broj: 53/21), sud je zakazao ročište za utvrđivanje uvjeta za otvaranje stečajnog postupka.

	 Ročište za utvrđivanje uvjeta za otvaranje stečajnog postupka održano je 19.05.2026. godine i nastavak ročišta 02.07.2026. godine, kome su prisustvovali, za predlagatelja i protupredlagatelja direktor Božidarka Miladinović i privremena stečajna upraviteljica Selma Vranac.

	Privremena stečajna upraviteljica Vranac Selma je na ročištu za utvrđivanje uvjeta za otvaranje stečajnog postupka 19.05.2026. godine, izjavila da u potpunosti ostaje pri navodima i činjenicama iznesenim u Izvještaju od 10.11.2025. godine, da uvidom u Aktuelni izvod sudskog registra upisane su tri podružnice društva, Podružnica Zenica, Podružnica Sarajevo i Podružnica Tuzla, da u svim podružnicama lice za zastupanje je upisan zakonski zastupnik društva. Izjavila je da je pribavila izvještaj o računima poslovnog subjekta od 28.10.2025. godine izdat od Centralne banke BiH, iz kojeg  je jasno vidljivo da su transakcijski računi predmetnog društva blokirani, te da je prva blokada, transakcijskog računa označena kao redovnim se dogodila 26.02.2013. godine, što će reći da je stečajni dužnik nesposoban, obzirom da svoje platežne obaveze nije u stanju izvršavati duži niz godina. Također za potrebe provođenja ovog postupka izjavila je da su pribavljena Uvjerenja od Općinskog suda u Kaknju, od Općine Kakanj, Službe za Katastar i MUP-a Zenica, Sektor za administraciju Kakanj, na osnovu kojih je utvrđeno da stečajni dužnik nije upisan kao vlasnik /suvlasnik nekretnina-stana na području nadležnosti Općinskog suda Kakanj, niti je upisan kao nosilac prava u Katastarskom operatu, niti ima evidentirano  motorno vozilo u elektronskim evidencijama registriranih motornih vozila. Izjavila je da stečajni dužnik ne posluje na adresi registriranog sjedišta, ima posljednji predati finansijski izvještaj u FIA za 2012 godinu te uvidom u Bilans stanja od 31.12.2012. godine iskazana su sljedeća stanja: nematerijalna imovina 169.087,00 KM, nekretnine postrojenja i oprema 80.406,00 KM, zalihe i sredstva 

namijenjena prodaji 79.677,00 KM, gotovina 45.863,00 KM, kratkoročna potraživanja 157,00 KM, potraživanja za PDV 8.145,00 KM, aktivna vremenska razgraničenja 400,00 KM, kratkoročne obaveze 438.768,00 KM, koje se sastoje od kratkoročne finansijske obaveze 126.575,00 KM, obaveze iz poslovanja 308.190,00 KM, obaveze za PDV 2.373,00 KM, obaveze za ostale poreze i druge dažbine 1.630,00 KM. Privremena stečajna upraviteljica konstatuje da Uprava ovog društva nije podnijela prijedlog za otvaranje stečajnog postupka u roku od 60 dana od dana stupanja platežne nesposobnosti. Istakla je na dalje da stečajni dužnik prema raspoloživim podacima nema imovine koja bi trenutno činila stečajnu masu za pokriće troškova stečajnog postupka te predlaže sudu da u skladu sa članom 102 stav 7. obzirom da je prijedlog dopušten i osnovan objavi oglas i javni poziv objavljivanjem na Oglasnoj tabli suda, WEB stranici, Službenim novinama F BiH  kojim poziva povjerioce i zaintersirana lica da u roku od 30 dana od dana objavljivanja poziva predlože otvaranje i predujme sredstva za obezbjeđenje troškova otvaranja i vođenja stečajnog postupka u iznosu od 3.000,00 KM odnosno u iznosu koji odredi stečajni sudija. 

Privremena stečajna upraviteljica Vranac Selma je na nastavku ročišta za utvrđivanje uvjeta za otvaranje stečajnog postupka 02.07.2026. godine, izjavila da obzirom da je predlagatelj 30.06.2026.godine predao finasijske izvještaje i to za period od 01.01.2024. – 31.07.2024.godine, period od 01.01.2024.-31.12.2024.godine, period od 01.01.2025.-31.12.2025. godine, privremeni stečajni upravnik ovim putem konstatuje sljedeća stanja i to:
Prema finansijskom izvještaju, odnosno u Bilansu stanja na dan 31.07.2024.godine iskazana su sljedeća stanja koja se odnose na imovinu, gotovinu, zalihe, potraživanja i obaveze i to kako slijedi: Dugoročna imovina 0 KM, Odgođena porezna imovina 0 KM, Kratkoročna imovina 0 KM, Dugoročne obaveze 0 KM, Kratkoročne obaveze 52.423 KM, a prema finansijskom izvještaju, odnosno u Bilansu stanja na dan 31.07.2025.godine iskazana su sljedeća stanja koja se odnose na imovinu, gotovinu, zalihe, potraživanja i obaveze i to kako slijedi: Dugoročna imovina 0 KM, Odgođena porezna imovina 0 KM, Kratkoročna imovina 0 KM, Dugoročne obaveze 0 KM, Kratkoročne obaveze 52.423 KM. U spisa suda uložila je godišnji obračun za period od 01.01. do 31.07.2024. godine, godišnji obračun za period od 01.01. do 31.12.2024. godine, godišnji obračun za period od 01.01. do 31.12.2025. godine.

  	Predlagatelj je na ročištu izjavio da se ne protivi prijedlogu privremenog stečajnog upravitelja.

	Nakon provedenih ročišta i uvidom u dostavljenu dokumentaciju zaključak je da društvo AURUM TRADE d.o.o. Kakanj, ul. Alije Izetbegovića niz “C”, Kakanj, nema imovine koja bi mogla biti predmetom stečajne mase, s obzirom da isto proizilazi iz Izvještaja privremene stečajne upraviteljice i Uvjerenja Općinskog suda u Kaknju, Zemljišno knjižnog ureda, Uvjerenja Općine Kakanj, Službe za Katastar i MUP-a Zenica Sektor za administraciju Kakanj, na osnovu kojih je utvrđeno da stečajni dužnik nije upisan kao vlasnik/suvlasnik nekretnina-stana na području nadležnosti Općinskog suda Kakanj, niti je upisan kao nosilac prava u Katastarskom operatu, niti ima evidentirano  motorno vozilo u elektronskim evidencijama registriranih motornih vozila.

	Zbog svega navedenog zaključak je da društvo ne posjeduje nikakvu imovinu, te da postoji stečajni razlog za pokretanje stečajnog postupka, ali da imovina društva nije dovoljna da pokrije troškove stečajnog postupka. 



	Kako stečajni dužnik ima obveze, a nema imovine pa ni za troškove stečajnog postupka,  a zainteresirane osobe ni po proteku roka ostavljenom u rješenju donesenog od strane ovog suda nisu predujmila novčani iznos za pokrivanje troškova stečajnog postupka, to je primjenom odredbe čl. 102. stav 8. Zakona o stečaju, („Sl. Novine F BiH“ broj: 53/2021 i 19/2025), odlučeno kao u izreci ovog rješenja.

	Ovim rješenjem određeno je otvaranje i istovremeno zaključenje stečajnog postupka i brisanje ove pravne osobe iz sudskog registra.



PRAVNA POUKA:					          		Stečajna sutkinja
Protiv ovog rješenja dopuštena je				                  Sanja Pavlić
žalba Kantonalnom sudu Zenica u
roku od 8 dana, putem ovog suda, 
od dana prijema rješenja.



